गुवाहाटी , डिसेम्बर 28 : भारतनि मुं थिसनगिरि रेजिस्तार जेनेरल अव इन्डीया ( आरजीआइ ) बिफाना फैगौ बोसोरनि 30 जुन 2019 नि सिगांआ नेशनेल रेजिस्तार अव सिटिजेनसिवनि मोनफ्रोमबो खामानिफोरखौ फोजोबनायखौ हास्थायदों । एनआरसीनि खामानि मावफुंनाय खामानिआव बेबादिनो सम खानानै होनाया गोनां मानोना सिगां 30 डिसेम्बर 2018 खौ जोबथा सम खानानै होदोंमोन नाखाय खामानिफोरखौ फोजोबनो हायाखै । जुदि नांगौ जायोब्ला आरजीआइआ गोदानै थि सम खानानै होफिनगोन होन्ना फोसाव बिलाइनि गेजेरजों मिथिहोयो । बिथांमोनहा मिथिहोदोंदि , आसाम हादोरसायाव 1951 माइथायनि एन आर सीखौ नोजोर होनानै गोदानै सोदांफिन्नाय , जि खामानिफोरा सोलिगासिनो दं , बेफोर खामानिफोरखौ फैगौ बोसोरनि 30 जुन 2019 नि सिगां फोजोबहैनांगौ । आरजीआइ आ भारत सरकारनि मोनसे खुंफुं आफाद , जाय आफादआ एन आर सीनि थाखाय थि सम खानानै होनो मोन्थाय द । नाथाय जौसिन बिसिरसालिनि बिथोन बादियै खामानिफोरा सोलिबोगासिनो थानायलाय जोबथा एन आर सी मावफुंनायनि समखौ थि खालामनानै होगोन । 
फैगौ बोसोरनि 30 जुन 2019 नि सिगां जोबथा एनआरसीनि खामानिखौ फोजोबनांगौ : आरजीआइ